Advanced Clinical, Diagnostic and Therapeutic Aspects of Helicobacter Pylori Infection // Съвременни клинико-диагностични и терапевтични аспекти на инфекцията с Helicobacter pylori
Разработеният дисертационен труд е посветен на актуална тема: инфекцията с Helicobacter pylori, която е най- честата инфекция при човека. Масово е разпространена и засяга 50 от човечеството и е причина за развитие на острия и хроничния гастрит, атрофичния гастрит, стомашна язва, дуоденална язва, MALT лимфом и стомашен рак. Мотивът за избора и разработването на темата е оптимизиране диагностиката и лечението на тази социално значима инфекция. Целта на дисертационния труд е да се установят клинико-диагностичните особености и терапевтични възможности на пациенти инфектирани с Helicobacter pylori. За изпълнението на тази цел са поставени девет задачи. Изследвани са голям брой пациенти- 724, от тях 683 са с доказана НР инфекция, 513 включени в основното проучване, 170 в терапевтични групи за ерадикационно лечение и 41 НР негативни пациенти като контролна група. Установена е демографската и клинична характеристика на инфектираните с НРпациенти, през последните 5години преминали през клиниката. Доказана е диагностичната стойност и точност на културелното изследване , дихателния тест, както и новата молекулярна техника PCR DNA в биоптат. Изследвана е и доказана антибиотична резистентност в 2- те основни групи: третирани и наивни пациенти. Приложени са 11 терапевтични ерадикационни режима, като е анализирана и обобщена тяхната терапевтична ефективност. Изработен е терапевтичен алгоритъм за първа, втора и трета линия терапия. Осъществено е наблюдение на пациенти с персистиращи форми на НР инфекция, като е проучена тяхната характеристика и е разработена 8 стъпкова стратегия за действие. Проучено е индивидуалното качеството на живот при пациенти с НР инфекция преди и след лечение. Изработен е диагностично лечебен алоритъм при болните със горни диспетичен синдром, суспектни за Нр инфекция. Създаден е действащ регистър за наблюдение на рисковите пациенти с Нр инфекция и значима гастродуоденална патология към клиниката по ГЕ при УМБАЛ Св "Марина". Разработен е подход за скрининг, диагностика, лечение, наблюдение и профилактика на рисковите пациенти с НР инфекция с оглед превенция на стомашния рак Разработени са 11 приноса с научно приложен характер с оглед диагностиката, лечението на инфекцията и превенция на стомашния рак.
gastroenterology, Helicobacter pylori, infection, dyspeptic symptoms, gastroduodenal pathology, Гастроентерология / Gastroenterology
Networked Digital Library of Theses and Dissertations